Un nou record de infectări în Italia: Peste 37.800 de cazuri noi în 24 de ore.
Italia doboară încă un record de noi contaminări zilnice cu coronavirus. În ultimele 24 de ore, a înregistrat 37.809 cazuri noi de Covid-19 şi 446 decese. Din spitale însă au fost externate peste 10.000 de persoane, faţă de aproape 5.000 joi.
Joi erau 34.505 cazuri noi, iar vineri sunt 37.809. Numărul total al persoanelor infectate, de la începutul epidemiei, este de cel puţin 862.681.Tot de la începutul epidemiei, au murit 40.638 de oameni, din care 446 în ultimele 24 de ore.Au fost externaţi 10.586 bolnavi faţă de 4.961 externaţi miercuri.Recordul este absolut, nu au fost niciodată atât de multe infecţii în 24 de ore, după ce joi s-a înregistrat vârful de 34,505 contaminări noi. Acesta este al treilea record din 6 zile, scrie Corriere della Sera.Curba epidemiologică este ascendentă iar potrivit ministrului Sănătăţii Roberto Speranza: "Dacă nu scade, personalul sanitar nu va rezista undei de şoc".Creşterea numărului de cazuri noi nu vizează doar "zonele roşii", deoarece virusul circulă pe întreg teritoriul ţării. De exemplu, în Veneto sunt 3.387 cazuri noi, regiunea doborând recordul de joi, când avea 3.264 cazuri, însă Lombardia rămâne cea mai afectată regiune de la începutul celui de-al doilea val.